भारतीय खाने में सब से ज्यादा सरसों का तेल इस्तेमाल होता है, लेकिन उसे बढ़ावा देने के लिए कोई बोर्ड नहीं है, जबकि चाय, काफी, मसाले, काजू, अंगूर, ऊन, रेशम, मीट व पोल्ट्री आदि को बढ़ावा देने के लिए बरसों से अलगअलग बोर्ड काम कर रहे हैं. यह तिलहन उत्पादकों व तेलउद्योग की सरासर अनदेखी है. केंद्र सरकार ने तिलहन को बढ़ावा देने के लिए राष्ट्रीय मिशन चला रखा है, लेकिन नतीजे खास नहीं हैं. साल 2012-13 में प्रति हेक्टेयर तिलहन की औसत उपज 1169 किलोग्राम थी, जो साल 2013-14 में घट कर 1166 किलोग्राम रह गई. देश में सरसोंअलसी की प्रति हेक्टेयर औसत उपज 900-1000 किलोग्राम व गुजरात में सब से ज्यादा 1723 किलोग्राम है, लेकिन इंग्लैंड में यह 3588 किलोग्राम है. गुजरात की सरदार कुशीनगर दांतेवाड़ा एग्रीकल्चर यूनिवर्सिटी ने प्रति हेक्टेयर 3000 किलोग्राम उपज देने वाली सरसों की हाईब्रिड किस्म जीएम 3 निकाली थी. उस के बीज किसानों को मुहैया कराए जाने चाहिए थे, लेकिन ऐसी बातों पर गौर करने की जरूरत नहीं समझी जाती है. इन्हीं वजहों से देश में तेलों का उत्पादन कम होता है.